"Kont konvint li se mmut" – Għaddas jirrakonta kif belgħatu balena għal 40 sekonda sħaħ Għaddas għal-lobsters, irrakonta kif balena tal-ispeċi Humpback Whale, belgħatu għal madwar 40 sekonda, qabel ma telgħet fil-wiċċ tal-baħar u reġgħet beżqitu. Intervistat mill-ġurnalisti, Michael Packard, spjega kif dawk ll-40 sekonda f'ħalq il-balena kienu l-itwal sekondi f'ħajtu, tant li "kont konvint li se mmut". Mistoqsi x'kienu l-aħħar ħsibijiet li għaddew minn moħħu, Packard semma' kif huwa beża' li mhux se jerġa' jara lil martu u lil uliedu iktar. Jidher li din mhux l-ewwel esperjenza xokkanti li għadda minnha Packard, hekk kif fl-2001, huwa salva kraxx ta' ajruplan fil-Costa Rica. Fuq nota aktar umoristika, Packard semma' kif appena ddaħħal l-isptar kien hemm xi infermiera li marru fuqu biex jitilbuh in-numri għal-lotterija, minħabba l-fatt li l-għaddas jista' jqies ruħu bħala furtunat għal darba, dabtejn.